EGCOบุกรักษากำไรปันผล7%
EGCO ลุยลงทุน 3 ปี ตกปีละ 6,000 ล้านบาท ประคองกำไร 5,000-6,000 ล้านบาท ปันผล 5-7%
30 ต.ค. 2565

EGCO ลุยลงทุน 3 ปี ตกปีละ 6,000 ล้านบาท ประคองกำไร 5,000-6,000 ล้านบาท ปันผล 5-7% 
นายสหัส ประทักษ์นุกูล ซึ่งเพิ่งเข้ามารับตำแหน่ง กรรมการผู้จัดการใหญ่ บริษัท ผลิตไฟฟ้า (EGCO) เปิดแถลงข่าวว่า บริษัทกำหนดแผนลงทุน 3 ปี (25552557) เฉลี่ยปีละ 6,000 ล้านบาท เพื่อสร้างโรงไฟฟ้าใหม่ หรือหาบริษัทร่วมลงทุนทั้งในและต่างประเทศ 
บริษัทต้องหารายได้มาทดแทนจากค่าความพร้อมจ่าย (เอพี) ที่เริ่มจะลดลงในปีหน้าจากโรงไฟฟ้าเอกชนขนาดใหญ่ 4 แห่ง คือ ขนอม ระยอง แก่งคอย และบีแอลซีพี โดยปี 2555 รายได้จะหายไป 400 ล้านบาท และจะทรงตัวระดับนี้ 1-2 ปี
บริษัทกำลังเจรจาบริษัทร่วมทุน หรือซื้อกิจการทั้งในและต่างประเทศทั้งหมด 3 แห่ง ซึ่งบริษัทต้องลงทุนต่อเนื่อง เพราะต้องการรักษาการทำกำไรสุทธิเฉลี่ยต่อปีให้ได้ที่ 5,000-6,000 ล้านบาท และรักษาการจ่ายเงินปันผลในอัตราผลตอบแทนเฉลี่ยที่ 57% ซึ่งปีนี้แม้ว่ากำไรในช่วง 9 เดือนจะลดลง แต่ยังมั่นใจว่าจะสามารถจ่ายเท่ากับปีก่อนที่ 5.25 บาทต่อหุ้น จากปันผลระหว่างกาลจ่ายแล้ว 2.5 บาท
เม็ดเงินลงทุนบริษัทอยู่ระหว่างการวางแผนอยู่ ซึ่งปัจจุบันมีกระแสเงินสด 6,200 ล้านบาท และมีความพร้อมที่จะกู้เงินและออกหุ้นกู้ที่ไม่ได้ออกมานานถึง 7 ปี